text: [{"text_idx": "#000000", "text": "9 f\u00f8royskar b\u00f8kur til summarfri\u0301ti\u0301\u00f0ina"}, {"text_idx": "#000001", "text": "No\u0301gv go\u0301\u00f0 bo\u00f0 eru til, hvat vit skulu lesa i\u0301 summar. Vit eru mong, sum ikki duga at halda fri\u0301 uttan eina bo\u0301k, og onganti\u0301\u00f0 betur um talan er um eina v\u00e6l skriva\u00f0a f\u00f8royska bo\u0301k. Nu\u0301 summarfri\u0301ti\u0301\u00f0in er her, hava ni\u0301ggju av bo\u0301kagla\u00f0u starvsfo\u0301lkunum hja\u0301 Na\u0301mi valt nakrar spennandi f\u00f8royskar b\u00f8kur til summarfri\u0301ti\u0301\u00f0ina."}, {"text_idx": "#000002", "text": "So\u0301lru\u0301n Michelsen: Ein annar er gull"}, {"text_idx": "#000003", "text": "M\u00e6r da\u0301mar v\u00e6l at lesa s\u00f8guligar b\u00f8kur, og millum anna\u00f0 ti\u0301 da\u0301mar m\u00e6r v\u00e6l bo\u0301kina Ein ta\u0301ttur er silvur eftir So\u0301lru\u0301na Michelsen. Vit hoyra no\u0301gv um Helenu, sum gerst vi\u00f0 barn, ta\u0301 i\u00f0 bo\u0301ndin, sum hon t\u00e6nir hja\u0301, ney\u00f0tekur hana, og hvussu hon fyri gott hundra\u00f0 a\u0301rum si\u0301\u00f0an skal fo\u0301ta s\u00e6r eftir hesa skemdarger\u00f0. S\u00f8gan sigur eisini fra\u0301 restini av familjuni hja\u0301 Helenu. Mamman, sum doyr fra\u0301 10 b\u00f8rnum, pa\u0301pin, sum giftist upp aftur, og tey 10 systkini, sum fara ymsa sta\u00f0ni at vera og fa\u0301a ymiskar lagnur. Helena er t\u00e6tt kny\u0301tt at ommuni og abbanum, sum fylla no\u0301gv i\u0301 li\u0301vinum hja\u0301 henni og eru henni go\u0301\u00f0ir stu\u00f0lar."}, {"text_idx": "#000004", "text": "I\u0301 summar fari eg at lesa Ein annar er gull, sum er framhald av Ein ta\u0301ttur er silvur, og gle\u00f0i eg meg til l\u00f8turnar, har eg sleppi at lesa enn meira um Helenu og lagnu hennara."}, {"text_idx": "#000005", "text": "S\u00f8gan um ko\u0301pakonuna er fantastisk i\u0301 s\u00e6r sja\u0301lvum, og er ein s\u00f8gn, sum si\u0301\u00f0an eg var heilt ung hevur hugtiki\u00f0 meg. Hon fortelur okkum um li\u0301vsins r\u00f8rslur og gongdir og um t\u00e6r torf\u00f8ru prosessir, sum gj\u00f8gnum alt li\u0301vi\u00f0 liggja i\u0301 sja\u0301lvum menniskjanum og millum menniskja\u00f0 og samfelagi\u00f0. Ta\u00f0, sum er serliga gott i\u0301 ju\u0301st hesi vi\u00f0ger\u00f0ini av ko\u0301pakonuni er, at hon eisini ly\u0301sir, hvussu s\u00f8gnin b\u00e6\u00f0i er eins og ymisk i\u0301 ymiskum mentanum, og hvussu hon solei\u00f0is kann bru\u0301kast til at skilja seg sja\u0301lvan i\u0301 okkara li\u0301tla samfelag vi\u00f0 teim normum og si\u00f0venjum, sum her eru."}, {"text_idx": "#000006", "text": "Les eisini: Summarda\u0301ar - ein klassikari"}, {"text_idx": "#000008", "text": "Eg fari nokk at lesa onkrar av bo\u0301kunum, i\u00f0 Eilif Samuelsen hevur ty\u0301tt til f\u00f8royskt seinastu a\u0301rini. Platon-b\u00f8kurnar liggja i\u0301 fremstu r\u00f8\u00f0 \u2013 og kanska Aristoteles, um ti\u0301\u00f0 ver\u00f0ur til ta\u00f0. Annars las eg fyri kortum Hvat er demokrati? Eftir Hal Koch. Skjo\u0301t og l\u00f8tt hja\u0301 leikfo\u0301lki at lesa."}, {"text_idx": "#000009", "text": "Katrin Ottarsdo\u0301ttir: Gentan i\u0301 ver\u00f0ini"}, {"text_idx": "#000010", "text": "Ovast i\u0301 bunkanum hja\u0301 m\u00e6r liggur Gentan i\u0301 ver\u00f0ini eftir Katrina Ottarsdo\u0301ttir, sum eg gle\u00f0i meg til. Av nor\u00f0urlendskum bo\u0301kmentum vil eg fegin vi\u00f0m\u00e6la i\u0301slendingin, Jo\u0301n Kalman Stefa\u0301nsson \u2013 ein fantastiskur h\u00f8vundur! Eg havi lisi\u00f0 fleiri av hansara bo\u0301kum a\u0301 donskum og kann nevna Englenes sorg, Himmerige og helvede, Menneskets hjerte og Fisk har ingen f\u00f8dder. Tann ny\u0301ggjasta hja\u0301 honum eitur Stjernernes knitren, sum eg enn havi til go\u0301\u00f0ar."}, {"text_idx": "#000011", "text": "Daniel Kehlmann: At ma\u0301ta heimin"}, {"text_idx": "#000012", "text": "Her la\u0301 ein ga\u0301va fra\u0301 Elini Henriksen a\u0301 mi\u0301num bor\u00f0i herfyri. Ta\u00f0 var ein bo\u0301k eftir Daniel Kehlmann Die vermessung der welt, sum Elin hevur ty\u0301tt til At ma\u0301ta heimin. O\u0301tru\u0301liga go\u0301\u00f0 og a\u0301hugaverd skalds\u00f8ga, v\u00e6l skriva\u00f0, v\u00e6l ty\u0301dd og l\u00f8tt at lesa. Eg eri pu\u0301ra seld, men ti\u0301verri er bo\u0301kin ikki ta\u00f0! Pappi\u0301rsbo\u0301kin er ikki a\u0301 goymslu, sigur Sprotin. Vo\u0301nandi kunnu bo\u0301kas\u00f8vnini hja\u0301lpa, um onkur \u00e6tlar s\u00e6r i\u0301 holt vi\u00f0 hesa a\u0301hugaverdu bo\u0301k."}, {"text_idx": "#000013", "text": "Les eisini: 5 fi\u0301n poddv\u00f8rp um b\u00f8kur"}, {"text_idx": "#000014", "text": "Eg vi\u00f0m\u00e6li b\u00f8kurnar hja\u0301 Williami Heinesen, og t\u00e6r eiga at ver\u00f0a lisnar a\u0301 donskum ella a\u0301 \u201cwilliamskum\u201d - annars f\u00e6r ein ikki r\u00e6tta andan vi\u00f0. Av \u00f8llum hansara bo\u0301kum stendur Moder Syvstjerne m\u00e6r to\u0301 n\u00e6rast. Skifti\u00f0 millum barnsliga sjo\u0301narhorni\u00f0 og ta\u00f0 vaksna er serstakliga inniligt, somulei\u00f0is er skifti\u00f0 millum i\u0301t\u00f8kiligu ly\u0301singina og abstrakta/filosofiska hugaheimin so sera vakurt."}, {"text_idx": "#000015", "text": "B\u00f8kurnar eftir Jo\u0301n Kalman Stefansson eri eg eisini sera bergtikin av. T\u00e6r eru ti\u0301verri ikki ty\u0301ddar til f\u00f8royskt, men hava ein da\u0301m av ti\u0301 \u201cwilliamska\u201d f\u00f8royska universinum yvir s\u00e6r. Ta\u00f0 var heilt tilvildarligt, at eg fo\u0301r undir at lesa Nogenlunde pa\u030a st\u00f8rrelse med universet. Og ta\u0301 var\u00f0 eg seld."}, {"text_idx": "#000016", "text": "- Dorthe Pedersen, na\u0301msfr\u00f8\u00f0iligt starvsfo\u0301lk"}, {"text_idx": "#000017", "text": "He\u00f0in Bru\u0301: Lognbra\u0301 og Fastat\u00f8kur"}, {"text_idx": "#000018", "text": "Gentan i\u0301 ver\u00f0ini eftir Katrina Ottarsdo\u0301ttur er eitt gott tilm\u00e6li til summarlesna\u00f0. Sjo\u0301narhorni\u00f0 er hja\u0301 sma\u0301gentuni, sum b\u00e6\u00f0i er naivt barnsligt og alt ov vaksi\u00f0 i\u0301 senn. Summarfri\u0301ti\u0301\u00f0in a\u0301 bygd i\u0301 F\u00f8royum saman vi\u00f0 eini minni v\u00e6lvirkandi familju ver\u00f0ur ly\u0301st a\u0301 ein sera hugtakandi ha\u0301tt."}, {"text_idx": "#000019", "text": "Annars haldi eg eisini, at s\u00f8gurnar hja\u0301 He\u00f0ini Bru\u0301 ho\u0301ska sera v\u00e6l til f\u00f8royska summari\u00f0, ti\u0301 har eru so fra\u0301li\u0301ka no\u0301gvar summarsligar na\u0301ttu\u0301ruly\u0301singar. Fyri kortum las eg Lognbra\u0301 og Fastat\u00f8kur umaftur. Deiligar b\u00f8kur, sum eru hugtakandi og l\u00e6ttar og skjo\u0301tar at lesa."}, {"text_idx": "#000020", "text": "Ta\u0301 ta\u00f0 kemur til ty\u0301ddar b\u00f8kur ver\u00f0i eg ikki troytt av bo\u0301kini Skuggabaldur eftir Sjo\u0301n. S\u00f8gan ly\u0301sir b\u00e6\u00f0i verstu og bestu si\u0301\u00f0una hja\u0301 menniskjum, og hon er so hegnisliga v\u00e6l skriva\u00f0 og samansett, at eg leggi merki til ny\u0301ggjar sma\u0301lutir, hv\u00f8rja fer\u00f0 eg lesi hana."}, {"text_idx": "#000021", "text": "Svetlana Alexievich: B\u00f8n fyri Tjernobyl"}, {"text_idx": "#000022", "text": "Eg veit ikki, um eg fari at fa\u0301a ti\u0301\u00f0 at lesa i\u0301 summar, ti\u0301 eg eri so langt afturu\u0301t vi\u00f0 sjo\u0301nvarpsr\u00f8\u00f0um, sum eg \u00e6tli m\u00e6r at si\u0301ggja, men kanska eg fari at lesa B\u00f8n fyri Tjernobyl, a\u0301\u00f0renn eg hyggi eftir r\u00f8\u00f0ini um Tjernobyl ella aftana\u0301."}, {"text_idx": "#000024", "text": "Les eisini: 10 go\u0301\u00f0ir lesivanar"}, {"text_idx": "#000026", "text": "Ikki fyrr enn ta\u0301 eftir Oddfri\u0301\u00f0 Marna Rasmussen er eftir mi\u0301num tykki tann besta f\u00f8royska skalds\u00f8gan, i\u00f0 er skriva\u00f0 i\u0301 ny\u0301ggjari ti\u0301\u00f0. Skalds\u00f8gan er r\u00f8randi, syrgilig, vi\u00f0komandi og ney\u00f0ug i\u0301 og vi\u00f0 at hon vi\u00f0ger\u00f0 eitt eitt par i\u0301 kreppu, i\u0301 ti\u0301\u00f0ini eftir at makin f\u00e6r sta\u00f0fest o\u0301lekjandi krabba. Samstundis er hon eitt a\u0301hugavert og fri\u0301skligt lot i\u0301 f\u00f8royskum bo\u0301kmentum vi\u00f0 ta\u00f0 at h\u00f8vundurin blandar gra\u0301a kreppukenda gerandisrealismu vi\u00f0 ta\u00f0 l\u00f8gna og surrealistiska."}, {"text_idx": "#000027", "text": "Ein onnur bo\u0301k, sum eg fegin vil vi\u00f0m\u00e6la, er Leksikon um ljo\u0301s og myrkur eftir norska Simon Stranger. Hetta er i\u0301 veruleikanum ein sonn s\u00f8ga, fortald sum skalds\u00f8ga. H\u00f8vundurin fer at leita eftir s\u00f8guni um hu\u0301sini, har verforeldrini hava bu\u0301\u00f0, sum eru kend fyri at hy\u0301sa ti\u0301 har\u00f0liga nasistinum, Henry Rinnan, og hansara harkali\u00f0i. Sum s\u00f8gan ver\u00f0ur pakka\u00f0 u\u0301t, fa\u0301a vit innlit i\u0301, hvussu hu\u0301sini hava veri\u00f0 ny\u0301tt sum pi\u0301nsluru\u0301m hja\u0301 Rinnan og hansara vinum. S\u00f8gan er o\u0301unnilig og har\u00f0lig, men samstundis eitt forvitnisligt innlit i\u0301 norsku s\u00f8guna og nasismuna, sum fekk gro\u0301\u00f0rarli\u0301kindi i\u0301 Noregi undir Seinna veraldarbardaga. Leksikon um ljo\u0301s og myrkur er b\u00e6\u00f0i eitt portrett av einum ungum manni, sum veksur til og endar sum b\u00f8lmenni, og ein a\u0301hugaverd samti\u0301\u00f0arly\u0301sing av Noregi hetta ti\u0301\u00f0arskei\u00f0i\u00f0. M\u00e6r da\u0301mar v\u00e6l, at hendan spennandi s\u00f8gan, sum fevnir um try\u0301 \u00e6ttarli\u00f0, fylgir stavra\u00f0num A til \u00d8. Ty\u0301\u00f0ingin hja\u0301 Marnu Jacobsen er eisini framu\u0301r."}, {"text_idx": "#000029", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}, {"text_idx": "#000030", "text": "Um F\u00f8royar lesaUpprunin til F\u00f8royar lesaEndama\u0301li\u00f0Samstarvi\u00f0LesivanakanninginTemaSummarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanumFilmar um lesingSku\u0301labo\u0301kav\u00f8r\u00f0urinL\u00e6rarinNa\u0301mslektarinNa\u0301msfr\u00f8\u00f0ingurinLandssty\u0301risma\u00f0urinMaria og RonjaLesandi skiparinSambandBo\u0301kaslu\u0301kurinMore"}, {"text_idx": "#000031", "text": "Summarbo\u0301kinKom-og-lesMillum permurnarF\u00f8royingar lesaLesipreiMi\u0301tt bo\u0301kaminniRith\u00f8vundapra\u0301tMa\u0301l & mi\u00f0lanA\u0301 breddanum"}]